b'\n_START_ARTICLE_\nEuropska ra\xc4\x8dunalna diploma\n_START_PARAGRAPH_\nEuropska ra\xc4\x8dunalna diploma je me\xc4\x91unarodno priznata potvrda informati\xc4\x8dke pismenosti, koja jam\xc4\x8di vlasniku poznavanje rada na ra\xc4\x8dunalu prema ECDL normi. Zbog velikog uspjeha koji je ECDL postigao u Europi, program je pro\xc5\xa1iren na cijeli svijet pod nazivom International Computer Driving Licence (ICDL)._NEWLINE_Kandidati koji \xc5\xbeele dobiti diplomu mogu se prijaviti za ispite bilo gdje u svijetu, polagati redosljedom kojim \xc5\xbeele, u razli\xc4\x8ditim test centrima, te nakon svih polo\xc5\xbeenih ispita dobiti potvrdu priznatu u cijelom svijetu. U Hrvatskoj je nositelj licence Hrvatski informati\xc4\x8dki zbor, a provodi ECDL programe zajedno s ovla\xc5\xa1tenim testnim centrima.'